b'\n_START_ARTICLE_\nAmnestija\n_START_PARAGRAPH_\nAmnestija (gr. \xe1\xbc\x80\xce\xbc\xce\xbd\xce\xb7\xcf\x83\xcf\x84\xce\xaf\xce\xb1 amnestia \xe2\x80\x93 atleidimas, u\xc5\xbemir\xc5\xa1imas) \xe2\x80\x93 visi\xc5\xa1kas ar dalinis atleidimas nuo teismo paskirtos bausm\xc4\x97s. Bausm\xc4\x97 gali b\xc5\xabti pakeista \xc5\xa1velnesne arba suma\xc5\xbeintas jos terminas, asmenims, atlikusiems bausm\xc4\x99 \xe2\x80\x93 panaikintas teistumas.\n_START_SECTION_\nTaikymas\n_START_PARAGRAPH_\nAmnestijos aktus Lietuvoje, kaip ir daugelyje u\xc5\xbesienio \xc5\xa1ali\xc5\xb3 leid\xc5\xbeia parlamentas. Atskiru teis\xc4\x97s aktu gali b\xc5\xabti reglamentuojama amnestijos taikymo tvarka. Asmen\xc5\xb3 grup\xc4\x97, kuriai taikoma amnestija, gali b\xc5\xabti i\xc5\xa1skirta pagal \xc4\xafvairius kriterijus: bausm\xc4\x97s r\xc5\xab\xc5\xa1\xc4\xaf, laisv\xc4\x97s at\xc4\x97mimo bausm\xc4\x97s dyd\xc4\xaf, padaryto nusikaltimo pob\xc5\xabd\xc4\xaf ir kitas._NEWLINE_Amnestija netaikoma: nuteistiesiems, padariusiems sunkius nusikaltimus; itin pavojingiems recidyvistams, teistiems ne kart\xc4\x85 u\xc5\xbe ty\xc4\x8dinius nusikaltimus laisv\xc4\x97s at\xc4\x97mimo bausme; anks\xc4\x8diau atleistiems nuo bausm\xc4\x97s amnestijos aktu ar po malon\xc4\x97s suteikimo v\xc4\x97l padariusiems ty\xc4\x8din\xc4\xaf nusikaltim\xc4\x85; asmenims, kurie amnestijai nepritaria._NEWLINE_Nusikalstam\xc4\x85 veik\xc4\x85 padar\xc4\x99s asmuo Lietuvoje gali b\xc5\xabti atleistas nuo visos ar dalies bausm\xc4\x97s atlikimo Seimo priimtu amnestijos aktu. Amnestijos pagrindus, s\xc4\x85lygas ir tvark\xc4\x85 nustato amnestijos aktas (LR baud\xc5\xbeiamasis kodeksas, 78 straipsnis \xe2\x80\x9eAmnestija\xe2\x80\x9c).'